Publication: Magyar Közlöny
Issue: MK-2000-99 (Year: 2000, Number: 99)
Era: 1990-2004
Section: a 26/2000. (IX. 30.) EüM rendelethez
Paragraph Index: 457

c) a munkáltató gondoskodik arról, hogy ca) munkavállalók számára megfelelő munka- és védőöltözet álljon rendelkezésre, cb) a munkaruhának és védőöltözetnek a munkavégzés helyén kell maradnia. A munkavégzés helyén kívül történő tisztítás csak arra felszerelt mosodában végezhető; ebben az esetben a munkaruhát és védőöltözetet zárt tartályban kell a mosodába szállítani, cc) a munka- és védőruházatot, valamint a utcai ruházatot elkülönítetten tárolják, cd) a munkavállalóknak megfelelő mosdóhelyiség, így fekete-fehér rendszerű öltöző-mosdó-zuhanyzó álljon rendelkezésre, ce) a védőeszközöket egy erre a célra rendelt helyiségben helyezzék el, és azokat minden használat után meg kell vizsgálni és ki kell tisztítani; a hibás védőeszközöket újbóli használat előtt ki kell javítani vagy ki kell cserélni. Az a)—c) pontokban felsorolt intézkedések költségei a munkáltatót terhelik.

Source: https://magyarkozlony.hu/hivatalos-lapok/87fe147163b3fd88524f5a2a0e1615dee5c855c0/dokumentumok/b600719bdb80e521370de376c0ed92b9e7f73a0a/letoltes